GLOW จ่อชงผถห.ถกปมเพิกถอนจากตลาดฯ 13 ส.ค.นี้ หลัง GPSC ยื่นทำเทนเดอร์ฯหุ้นทั้งหมด
GLOW เตรียมชงผถห.พิจารณาเพิกถอนหุ้นจากตลาดฯ13 ส.ค.นี้ หลัง GPSC จ่อทำเทนเดอร์ฯหุ้นทั้งหมด
GLOW เตรียมชงผถห.พิจารณาเพิกถอนหุ้นจากตลาดฯ13 ส.ค.นี้ หลัง GPSC จ่อทำเทนเดอร์ฯหุ้นทั้งหมด
21 มิ.ย. 2562

บริษัท โกลว์ พลังงาน จำกัด (มหาชน) หรือ GLOW ระบุว่า ที่ประชุมคณะกรรมการบริษัทเมื่อวานนี้ (20 มิ.ย.) อนุมัติให้นำเสนอต่อที่ประชุมผู้ถือหุ้นเพื่อพิจารณาอนุมัติการเพิกถอนหุ้น หลังจากที่บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ซึ่งเป็นผู้ถือหุ้นใหญ่ในสัดส่วน 95.25% มีความประสงค์จะทำคำเสนอซื้อหุ้นทั้งหมดของบริษัทในส่วนที่เหลือจำนวน 69.53 ล้านหุ้น คิดเป็นสัดส่วน 4.75% เพื่อทำการเพิกถอนหุ้น GLOW จากตลาดหลักทรัพย์ฯในราคาเสนอซื้อหุ้นละ 90.8136 บาท
พร้อมกันนี้อนุมัติให้ความเห็นชอบของกรรมการอิสระที่ไม่มีส่วนได้เสียให้แต่งตั้ง บริษัท เจย์ แคปปิตอล แอดไวเซอรี จำกัด เป็นที่ปรึกษาทางการเงินอิสระ และเสนอแนะความเห็นต่อผู้ถือหุ้นประกอบการพิจารณา
ทั้งนี้ กำหนดวันประชุมวิสามัญผู้ถือหุ้น ครั้งที่ 1/2562 ในวันที่ 13 ส.ค.62 เพื่อพิจารณาเรื่องดังกล่าว
 